Lav et referat af nedenstående tekst:

Tekst:
En 23-årig mand er tirsdag morgen på operationsbordet efter at være blevet stukket med kniv under et slagsmål på asylcenteret i Ranum natten til tirsdag. Nordjyllands Politi fik en anmeldelse om slagsmålet fra en af asylcenterets beboere klokken 01.34. - Da vi kom til asylcenteret fandt vi ud af, at der havde været knivstikkeri. Der var meget kaos og mange mennesker til stede, siger Poul Falstergaard, der er vagtchef ved Nordjyllands Politi. Der har formentlig været flere involveret i slagsmålet. Den 23-årige, som bor på asylcenteret, blev stukket en enkelt gang mellem skulderbladene. Han er udenfor livsfare. Politiet har en kraftig formodning om, hvem der har ført kniven, og de har hele natten ledt efter gerningsmanden. Der er formentlig tale om en udlænding, som ikke er beboer på asylcenteret.

Referat:
En 23-årig mand er blevet stukket i ryggen med en kniv under et slagsmål på asylcenteret i Ranum.